તેમાં કૃપાનંદ સ્વામી જ્ઞાન, ધ્યાનનાં અખંડ અભ્યાસી હતા. તેઓ મહારાજની રુચિ પ્રમાણે કેટલાક સંતોને ધ્યાનનો અભ્યાસ કરાવી, સમાધિની સ્થિતિ પ્રાપ્ત કરાવી પ્રભુનો સાક્ષાત્કાર કરાવતા. શ્રીજી મહારાજની આજ્ઞા પાળવામાં ખૂબ જ ચીવટ રાખતાં. એકવાર ગુણાતીતાનંદ સ્વામી સાથે ગામડાં વિચરણમાં દૂર ડુંગર પર લાલ કપડું જોયું. ત્યાં સ્ત્રી છે એમ જાણી ઉપવાસ કર્યો. તેઓ ગુણાતીત સ્થિતિ વાળા હોવાથી શ્રીજી મહારાજની દરેક લીલાઓના પોતાની દિવ્ય દ્રષ્ટિથી દર્શન કરતા.કૃપાનંદ સ્વામીએ અનેક શેતાન જેવાં માણસોની શૈતાનીયત દૂર કરીને તેમને ભગવત્‌ પ્રેમી બનાવ્યા હતા.